‫איבדתי שליטה.‬
‫לעזאזל! לא!‬
‫- סדרה מקורית של NETFLIX -‬
‫השנה שעברה הייתה הרגע הקשה בחיי, כנראה.‬
‫רד בול הורידו אותי קבוצה.‬
‫העבירו אותי מרד בול לטורו רוסו.‬
‫אלכס אלבון,‬ ‫לאחר 12 מרוצים בלבד בפורמולה 1,‬
‫החליף כעת את פייר גאסלי ברד בול.‬
‫זאת הייתה תקופה קשה ונוראה בשבילי.‬
‫ברור שירדו עליי המון.‬
‫קיבלת התראה מראש?‬
‫ובכן…‬
‫פייר הורד קבוצה באופן ציבורי מאוד.‬
‫אתה מופתע מההחלטה? לדעתך היא הייתה הוגנת?‬
‫ב-2020 אני מרגיש שאני נהג שלם יותר.‬ ‫אני מתפקד במיטבי כרגע, כנראה.‬
‫לצד לואיס המילטון ומקס ורסטאפן,‬
‫פייר גאסלי הוא הנהג של שנת 2020 עד כה,‬ ‫ללא ספק.‬
‫מגיע לי לחזור לרד בול.‬
‫- גאסלי 10 -‬
‫זאת המטרה, כן, זה ברור.‬
‫- קאמבק בהילוך גבוה -‬
‫- ספא, בלגיה -‬
‫אז הז'קט עם המכנסיים, או הז'קט עם הג'ינס?‬
‫מה שתרצו.‬ ‫-הג'ינס שלי טובים. אל תיגעו בג'ינס שלי.‬
‫כן, זה יפה.‬
‫- דניל קביאט‬ ‫נהג, סקודריה אלפאטאורי הונדה -‬
‫לדעתי זה יתאים מאוד.‬
‫קח את זה.‬
‫כן, בדיוק.‬
‫אלוהים!‬ ‫-הינה הוא.‬
‫מי חיית הפרא הזאת?‬
‫למעשה, מזג האוויר טוב עכשיו.‬ ‫-כן, כשהשמש זורחת הרבה יותר חם.‬
‫כן, אבל אתה לוהט כל הזמן, נכון?‬
‫לא.‬ ‫-כשאני מתקרב אליך, אתה מתחמם.‬
‫לא ממש. כבר לא, משום מה.‬
‫"כבר לא" אומר שזה הצליח בשלב כלשהו!‬
‫ברור.‬ ‫-כן.‬
‫אלפאטאורי הוא השם החדש של טורו רוסו.‬
‫זאת קבוצת מרכז טבלה יציבה.‬
‫- ויל באקסטון, עיתונאי פורמולה 1 -‬
‫הסיבה היחידה לקיומה בעשור האחרון‬
‫הייתה כבית ספר של פורמולה 1‬ ‫לנהגים הצעירים של רד בול.‬
‫הביטחון של פייר, מאז שחזר לאלפאטאורי,‬
‫השתנה לחלוטין.‬
‫פייר גאסלי סוגר עליו. הם זה לצד זה!‬
‫פאק, כן!‬
‫סנסציה לאלפאטאורי.‬
‫האם גאסלי יצליח לשמור על הקצב?‬ ‫הוא מצליח ועוקף את נהג הפרארי.‬
‫יש!‬
‫-ההרגשה נעימה. כל הכבוד, פייר. מרוץ מדהים.‬
‫אבל אף נהג שנמצא באלפאטאורי‬ ‫לא רואה את עתידו באלפאטאורי.‬
‫זאת קבוצה שבה אתה מוכיח‬ ‫לרד בול רייסינג את ערכך.‬
‫בעבורי היה טוב לחזור.‬
‫לפתע הבנתי שוב איך לנהוג.‬
‫זה קטן קצת, נכון?‬
‫כמובן, המכונית אינה תחרותית באותה מידה‬
‫וכאדם תחרותי,‬ ‫אתה רוצה את המכונית הכי מהירה תמיד.‬
‫מטרתי תמיד תהיה‬ ‫לנהוג במכונית של רד בול בקבוצה הבכירה.‬
‫כל עוד אני תחרותי ולוחץ…‬
‫- פייר גאסלי, נהג, אלפאטאורי -‬
‫יהיו לי הזדמנויות‬ ‫וזאת פשוט הרוח והמנטליות שלי כרגע.‬
‫- ספא, בלגיה -‬
‫ברוכים הבאים לספא-פרנקורשאן,‬
‫שנמצא עמוק ביער ארדן שבבלגיה,‬
‫אחד ממסלולי הגרנד פרי הוותיקים בעולם.‬
‫בבוקר שישי הזה מתקיים האימון הראשון.‬
‫שלום, נטפליקס. אני לגמרי לא מחייך כרגע.‬
‫זירת מחלוקת לפני שנה,‬
‫כשקבוצת רד בול סילקה את פייר גאסלי‬ ‫מהמושב השני שלה.‬
‫כן, בדיוק.‬
‫הינה הוא.‬ ‫-בוקר.‬
‫בוקר.‬ ‫-מה שלומך?‬
‫קשה מאוד לחזור לספא.‬
‫כל הזיכרונות צפים שוב.‬
‫אבל אני לא אדם שמרים ידיים.‬
‫אז מה התוכנית?‬
‫לבצע את הראיונות‬ ‫והראשון הוא עם ג'ני גאו מ-BBC.‬
‫כן.‬ ‫-נבצע אותו בטלפון.‬
‫פייר,‬
‫כולנו זוכרים את האירועים בספא בשנה שעברה.‬
‫מן הסתם, הירידה בקבוצה מרד בול…‬
‫מדוע אתה מרגיש הרבה יותר בנוח‬ ‫בקבוצת אלפאטאורי?‬
‫אתה נראה מרוצה,‬ ‫התוצאות שלך מדברות בשם עצמן,‬
‫לעומת אותו מושב שני ברד בול,‬ ‫שתמיד אינו נוח לכל מי שנמצא בו, לדעתי.‬
‫אני לא רוצה להיכנס ליותר מדי פרטים,‬
‫אבל נתנו לאלכס את המושב בשנה שעברה‬ ‫כי היו לו תוצאות לא רעות,‬
‫ויש לקוות שבשנים הקרובות‬
‫ההחלטה תהיה לפי אמות מידה זהות.‬
‫אך בסופו של דבר, אני לא זה שמחליט.‬
‫לדעתי פורמולה 1 היא אישית מאוד,‬ ‫פוליטית מאוד…‬
‫- ג'ני גאו, עיתונאית פורמולה 1 -‬
‫אז לפייר יש המון להוכיח.‬
‫לצערי בדיוק נאלצתי להרדים את אחד הכלבים,‬ ‫אז…‬
‫זה נורא, כי הם הופכים לחלק מהמשפחה.‬
‫אני אומר לכם,‬ ‫אם תשאלו אותי על פייר במצב רוחי הנוכחי…‬
‫לפני שנה אחת בדיוק‬ ‫החליפה רד בול את המושבים‬
‫בין פייר גאסלי לאלכס אלבון.‬
‫היית אומר שלא ייתכן‬ ‫שפייר גאסלי יחזור לרד בול יום אחד?‬
‫- כריסטיאן הורנר‬ ‫מנהל קבוצה, אסטון מרטין רד בול -‬
‫ברור שהוא חזר לבצע עבודה טובה באלפאטאורי,‬ ‫וכמובן שאנו עוקבים אחר התקדמותו.‬
‫כדי לנהוג ברד בול…‬
‫בקבוצה הזאת יש לספק את הסחורה.‬
‫מן הסתם יש לנו הרבה מידע‬ ‫על תפקודו והתפתחותו.‬
‫לפייר היו כמה מרוצים טובים השנה,‬
‫אך היו לו גם נפילות.‬
‫הכול טוב?‬
‫ללא רד בול,‬ ‫לפייר לא הייתה ההזדמנות להיות בפורמולה 1.‬
‫למעשה, כאשר אתה מגיע לשם,‬ ‫אם לא תוכל לעמוד בלחץ ובביקורת,‬
‫לעולם לא תצליח‬ ‫ברמה הגבוהה ביותר בפורמולה 1.‬
‫לדעתי ימתחו ביקורת על הגילוח שלי.‬
‫- אלכס אלבון, נהג, רד בול -‬
‫אתם יודעים, יש לי זקן אוורירי,‬ ‫כמו בגיל ההתבגרות.‬
‫אתה מתגלח אגרסיבי.‬
‫אני מתגלח אגרסיבי.‬
‫מעולם לא לימדו אותי להתגלח,‬
‫אז אם מישהו ירצה לתת לי חסות, ג'ילט…‬
‫- פטריק הרדינג‬ ‫מאמן הביצועים של אלכס אלבון -‬
‫ג'ילט או ניוואה. אפטרשייב ניוואה.‬
‫לדעתי, לפי היכולת שלך לגדל זקן,‬
‫כדאי שתכוון למוצרים שלאחר הגילוח,‬ ‫לא למוצרי הגילוח עצמם.‬
‫בשנה שעברה הייתי כמו תלמיד‬ ‫ביום הראשון שלו בבית הספר.‬
‫איך נכנסים למקום הזה?‬
‫אנחנו אפילו לא באמצע העונה‬ ‫ואני עדיין מרגיש חדש מאוד בתחום.‬
‫- אלכסנדר אלבון -‬
‫ביצועיו של אלכס ב-2020 עד עתה היו טובים,‬
‫אך לא נהדרים.‬
‫הכול ברד בול ציפו לפודיום לפחות, בשלב זה.‬
‫טוב, נראה מה יש לנו.‬
‫אנחנו עובדים קשה מאוד עם אלכס כרגע‬ ‫כדי שיהיה לו ביטחון במכונית, כמו למקס.‬
‫המכונית לא הייתה קלה השנה.‬
‫אפשר לטעון‬ ‫שזאת הייתה מכונית קשה יותר מאשתקד.‬
‫והוא מתמודד עם ורסטאפן,‬ ‫שנמצא בכושר שלא ייאמן.‬
‫- אלבון, רד בול -‬
‫איך האיזון, אלכס?‬
‫המכונית הזאת לחוצה מאוד‬ ‫לקראת הפנייה הראשונה.‬
‫אני מרגיש כאילו שאני מחליק‬ ‫מהכניסה ועד ליציאה.‬
‫כאילו שהצמיגים אינם.‬ ‫-בסדר.‬
‫הכול טוב?‬
‫המכונית נראית מיושבת יותר?‬ ‫-חוששת עדיין, אך לפחות זה צפוי.‬
‫כן.‬
‫הוא לא נשמע מרוצה כלל.‬
‫לפני שנה התקבלתי ישירות לקבוצה גדולה,‬
‫אך זה לא אומר שאישאר בה תמיד.‬
‫אתם יודעים, כנהג של רד בול,‬ ‫מצפים ממך להשיג פודיומים וניצחונות.‬
‫- אלכס אלבון 23 -‬
‫כרגע לא נראה שהוא נהנה לנהוג במכונית,‬ ‫עם האיזון שיש לו.‬
‫בהתבסס על המכונית בסופ"ש הזה?‬ ‫-כן, הוא לא הרגיש בה בנוח.‬
‫זה מתחיל להיות מין דפוס של…‬
‫אנחנו פשוט צריכים לסגל אותו מהר יותר.‬ ‫-זה הכול.‬
‫ואז הכול יהיה לו קל יותר.‬
‫בכל אופן, חלק מזה יהיה גם ניסיון.‬
‫אבל הוא לא רחוק מהפודיום.‬
‫- יום ראשון, המרוץ -‬
‫דממה.‬
‫כן, נכון.‬
‫החזרה לספא העלתה בי‬ ‫את כל הזיכרונות מהשנה הקודמת.‬
‫התאונה הקטלנית של אנטואן הובר‬
‫התרחשה בפניית "או רוז'" המפורסמת,‬ ‫שנמצאת ממש מאחורינו,‬
‫באירוע המסוכן ביותר של העונה‬
‫בפורמולה 1 ובפורמולה 2…‬
‫בשנה שעברה העבירו אותי מרד בול לטורו רוסו‬
‫ואנטואן הלך לעולמו באותו סוף שבוע.‬
‫זה היה הרגע הקשה ביותר בחיי.‬
‫הוא היה ידיד ממש קרוב.‬
‫מאז שהיינו ילדים קטנים.‬
‫- GPO קארטינג -‬
‫הייתה לנו אותה מטרה בחיים.‬
‫הוא רצה להיות בפורמולה 1 לא פחות ממני.‬
‫- תנו לי חיוך -‬
‫זה טירוף, נכון?‬
‫אחרי שהועברתי מרד בול,‬ ‫אנטואן שלח לי הודעה.‬
‫"תוכיח לכולם שטעו‬ ‫ותראה להם את כישוריך וכישרונך."‬
‫זהו הסיבוב השביעי של עונת הפורמולה 1 הזאת,‬ ‫ב-2020.‬
‫היי, מה שלומך?‬
‫המקום השני שתפסתם כמעט היה שלנו!‬
‫הוא זה שיהיה ביתרון לקראת הפנייה החמישית.‬
‫בדיוק.‬
‫בעשר השנים האחרונות היו רק שתי קבוצות‬ ‫שזכו באליפות העולם ואלו רד בול ומרצדס.‬
‫ואני באמת חושב שיש לנו סיכוי כלשהו,‬
‫אך על שני הנהגים‬ ‫לנצל את ההזדמנויות שלהם במכונית עד תום.‬
‫הכול טוב?‬
‫אם נצליח להפעיל עליהם לחץ, הם יישברו.‬
‫פשוט תהיה תוקפני.‬
‫הלחץ יהיה מוטל על אלכס,‬
‫והדרך הטובה ביותר שלו להתגבר על כך‬ ‫היא להשיג את הפודיום הראשון שלו.‬
‫הינה הסדר בזינוק.‬ ‫המילטון ב"פול", בוטאס, ורסטאפן,‬
‫דניאל ריקרדו רביעי ואלכס אלבון חמישי.‬
‫פייר גאסלי מתחיל במקום ה-12‬ ‫במכונית של אלפאטאורי. יהיה עליו לעבוד קשה‬
‫כדי להשיג משהו במרוץ הזה.‬
‫כמה עוד זמן?‬ ‫-שתי דקות לירוק.‬
‫טוב, פייר, אתה יודע מהי המטרה.‬
‫- גאסלי, אלפאטאורי -‬
‫ואנחנו יוצאים לדרך בספא!‬
‫לעזאזל.‬
‫הצד האחורי ברח לי קצת.‬
‫- אלבון, רד בול -‬
‫קדימה!‬ ‫-קדימה!‬
‫אלבון חשש קצת ביציאה מהפנייה הראשונה‬ ‫וזה אפשר לאוקון לעקוף אותו.‬
‫אלבון משיב מלחמה כעת,‬ ‫לאחר שאיבד את המקום הזה בהתחלה.‬
‫ננסה לעקוף אותו שוב.‬
‫תתחיל בעבודה.‬
‫קדימה, אלכס!‬
‫אנחנו בקושי מתקרבים אליהם עם DRS.‬
‫מצלמת הרכב של פייר גאסלי‬
‫אתה יודע איך יהיה המרוץ שלנו.‬ ‫ניכנס בכל הכוח.‬
‫העיקר הוא לתקוף ככל שאפשר.‬
‫לאחר מה שקרה לאנטואן…‬
‫אני צריך להראות לכולם…‬
‫הם נכנסים לפניית העקלתון.‬
‫שביצועיי משתפרים.‬
‫תיזהר שם. אתה חייב להיזהר.‬
‫פרס יהיה תחת לחץ מצד גאסלי כאן.‬
‫איזה מהלך!‬
‫זה לצד זה, דרך ה"או רוז'"!‬
‫כך אנחנו מתחרים!‬
‫איזה ביצוע. זה המקום ה-11.‬
‫יש לו הזדמנות נהדרת כאן.‬ ‫למעשה, הוא כבר עקף את הפרארי.‬
‫קדימה, פייר.‬ ‫-קדימה!‬
‫חזרנו לעניינים. המקום העשירי.‬
‫נראה שגאסלי מתכנן להסתער.‬
‫המקום התשיעי.‬
‫טוב, תסתער, פייר.‬
‫סטרול לפניך.‬
‫בוא נעקוף אותו.‬
‫גאסלי במקום השמיני כעת.‬
‫אלכס אלבון אינו מרשים מאוד.‬
‫- אלבון, רד בול -‬
‫הקפה אחרונה, אלכס. תישאר חזק.‬
‫כן, בסדר.‬
‫הפער לאוקון, שמאחוריך, מצטמצם.‬
‫- 23 אלכס אלבון -‬
‫אסטבן אוקון רוצה לעקוף את אלכס אלבון.‬
‫הוא ינסה לעקוף מהצד החיצוני‬
‫והוא מצליח.‬
‫לכל הרוחות!‬
‫לואיס המילטון, ניצחון נוסף.‬ ‫מרצדס במקום הראשון והשני.‬
‫מקס ורסטאפן במקום השלישי,‬
‫ואלכס אלבון מחזיק במקום השישי רק בקושי‬
‫ושוב אינו מגיע לפודיום.‬ ‫הוא פשוט לא בא לידי ביטוי.‬
‫- גאסלי, אלפאטאורי -‬
‫פייר גאסלי חוצה את הקו לאחר ביצוע מוצלח,‬
‫הוא עלה ארבעה מקומות, למקום השמיני,‬ ‫והוא גם "נהג היום".‬
‫השתחווה, פייר גאסלי.‬
‫איזו נהיגה, פייר.‬
‫יש!‬
‫- אלבון, רד בול -‬
‫טוב, אלכס, המזל לא שיחק לך בסוף.‬
‫כן. בסדר.‬
‫זה לא אמיתי.‬
‫אבל זה היה מרוץ מחורבן.‬
‫לא היית יכול לעשות עוד הרבה.‬
‫כשלא הולך לי,‬
‫אני המבקר הכי קשוח שלי.‬
‫אי אפשר להסתיר זאת.‬
‫זה פשוט ממש קשה.‬
‫אין טעם לרחם על עצמך‬
‫וזה הכול.‬
‫אפשר לתת כיף בכף הרגל?‬
‫"נהג היום".‬
‫גבר, לולא הריחוק החברתי,‬ ‫הייתי נותן לך חיבוק. איזו נהיגה מדהימה.‬
‫עקפת שישה נהגים בסוף.‬ ‫-כן?‬
‫הכי טובה הייתה העקיפה של פרס.‬
‫אמרתי, "אם הוא ימשיך כך, שנינו נהיה בקיר,‬
‫ואני פשוט הולך על זה, אז…"‬
‫גאסלי נמצא במקום משונה מאוד.‬
‫הוא הצליח במידה שלא תיאמן.‬
‫הוא עדיין צריך להוכיח משהו‬
‫והוא עדיין רוצה את המושב ברד בול.‬
‫פייר, לדעתך,‬ ‫מה תהיה המשמעות של ביצועיך הטובים‬
‫על המשך הקריירה שלך,‬ ‫מאחר שרד בול סילקה אותך?‬
‫בסיכומו של דבר, ההחלטה אינה בידיי.‬
‫תמיד האמנתי שכל עוד תציג ביצועים טובים,‬
‫תזכה להזדמנויות במוקדם או במאוחר.‬
‫נהדר לראות את קבוצת האחות שלנו, אלפאטאורי,‬
‫עושה עבודה נהדרת.‬
‫זה טוב גם בשביל פייר.‬
‫נראה שהוא מרגיש בנוח בסביבה הזאת.‬
‫הוא נראה רגוע‬ ‫והוא נוהג בהתאם לפוטנציאל שידענו שיש לו.‬
‫כריסטיאן,‬ ‫פייר זכה היום ב"נהג היום", כמובן.‬
‫זה אומר ששוב ייתכן שיהיה לו עתיד ברד בול?‬
‫פייר?‬
‫תראו, לדעתי הוא מתפקד היטב באלפאטאורי‬
‫אבל אני חושב שאנחנו מרוצים מהמצב הנוכחי.‬
‫בסדר.‬ ‫-תודה, חבר'ה.‬
‫להתראות בשבוע הבא.‬
‫הלמוט ואני בדקנו את המידע, אתם יודעים…‬
‫- ד"ר הלמוט מרקו‬ ‫יועץ לרד בול מוטורספורט -‬
‫החלטותינו אינן מבוססות רק על רגש,‬ ‫אלא על עובדות.‬
‫הן מבוססות על כמות עצומה של נתונים‬ ‫וכמות עצומה של ניתוח.‬
‫מנקודת המבט של הקבוצה,‬
‫איש בפנים לא דחף ואמר,‬ ‫"עלינו להחזיר אלינו את פייר".‬
‫ברוכים הבאים לאחר צוהריים של יום שישי‬ ‫באזור המדהים הזה באיטליה.‬
‫- סיבוב 8: הגרנד פרי של איטליה‬ ‫"אוטודרום נציונלה", מונזה -‬
‫זהו הסיבוב השמיני‬ ‫של אליפות העולם בפורמולה 1.‬
‫אין מקום שמרגש כמו מונזה.‬
‫ב"מקדש המהירות", פרידה סופית לאחר 43 שנים,‬
‫זהו הזמן לומר תודה,‬ ‫במרוץ האחרון של משפחת ויליאמס.‬
‫אמרתי לו שמעכשיו יצטרך‬
‫לסבול אותך בבית מדי יום.‬ ‫-תודה!‬
‫אבקש ממך עבודה. תרצה עוזרת אישית?‬
‫- קלייר ויליאמס, סגנית, ויליאמס רייסינג -‬
‫סליחה!‬
‫למה אתה מפשל מייד כשמפעילים את המצלמות?‬
‫אני מקווה רק שנצליח לעקוף הפעם.‬
‫לדעתי יהיה קשה.‬ ‫-כן.‬
‫אתה מוכן ליום טוב?‬
‫- שבת, מקצה הדירוג -‬
‫זכור מה שאמרתי על זה קודם.‬
‫אם יתחילו להשתלח בך, אל תשתוק להם.‬
‫אנחנו בשליטה.‬
‫אתה יודע, היו לך עליות ומורדות,‬
‫אבל כריסטיאן והצוות כולו תמכו בך מאוד,‬
‫בפומבי, לפחות.‬
‫לפעמים יש לך בספורט הישג שמשנה הכול.‬
‫אולי זה מה שאתה צריך?‬
‫לדעתך תוכל להיאבק על הפודיום?‬
‫ייתכן שברד בול באמת סבורים שאלכס הוא האיש,‬
‫שלאלכס יש פוטנציאל ולפייר אין כזה.‬
‫אני לא…‬ ‫תראו, אני חושב שאלכס הוא נהג מרוצים נהדר‬
‫ושלא ראינו אותו במיטבו עדיין.‬
‫אין לנו שום עניין‬ ‫להחזיר לכאן את פייר העונה.‬
‫מצד שני,‬
‫ייתכן שהם פשוט אינם יכולים לגרום לעצמם‬
‫להודות בכך שעשו טעות.‬
‫- יום ראשון, המרוץ -‬
‫זה הזמן לצאת לפעולה.‬
‫ברוכים הבאים‬ ‫לקריוקי הנסיעה המשותפת של גאס-מן.‬
‫אז אתה רוצה את החדשות?‬
‫"'גאסלי לא יחזור לרד בול ב-2020',‬
‫אמר הורנר.‬
‫'אלכס רק ילך וישתפר.‬ ‫הוא עדיין די צעיר וחסר ניסיון.‬
‫ואנחנו עושים כל שביכולתנו‬ ‫כדי לתמוך בו ולפתח אותו'".‬
‫אבל ברצינות, זה ממש…‬
‫זאת בדיחה, האופן שבו הם מתייחסים לזה.‬
‫יש לי המטרה שלי.‬
‫הקרב מתחיל.‬
‫וכעת נשיג כמה נקודות מזוינות.‬
‫לפעמים לא הוגן בפורמולה 1.‬
‫למרבה הצער, זהו המצב.‬
‫אני מרגיש שזה קטן במיוחד.‬
‫לא, פשוט יש לך שרירים גדולים.‬
‫אבל אם מפילים אותי,‬
‫אני פשוט חוזר ומתאמץ עוד יותר.‬
‫בדיקת הקשר תקינה?‬ ‫-הקשר תקין.‬
‫בדרך לעמדות הזינוק. אנא אשרו.‬
‫קיבלתי.‬
‫כשדברים מעצבנים אותך,‬
‫אני משתמש באנרגיה הזאת‬ ‫כדי להפוך אותי לחזק עוד יותר.‬
‫המצב עם אלכס ברור מאוד.‬
‫הוא יודע כמה לחץ יש עליו להשיג תוצאה טובה.‬
‫הוא צריך לאמץ קצת יותר את גישת ה"תקפצו לי"‬
‫שרואים אצל הנהגים הגדולים.‬
‫אתה יודע,‬ ‫כנהג של רד בול אתה צריך להפגין ביצועים,‬
‫להראות לבוסים הגדולים‬ ‫שאתה נמצא שם כדי להיות בפורמולה 1.‬
‫אלכס אלבון מתחיל תשיעי,‬
‫נואש לסיים את הרצף הזה‬ ‫של מרוצים ללא פודיום לנהג הרד בול.‬
‫הוא נמצא לצידו של פייר גאסלי,‬ ‫שבמקום העשירי.‬
‫עשר שניות.‬
‫- גאסלי 10 -‬
‫האורות כבים ואנחנו יוצאים לדרך.‬
‫- גאסלי, אלפאטאורי -‬
‫- אלבון, רד בול -‬
‫אלכס אלבון ופייר גאסלי צמודים זה לזה.‬
‫יש מגע!‬
‫- גאסלי, אלפאטאורי -‬
‫גאסלי עוקף אותו.‬
‫אתם יכולים לבדוק את החזית שלי?‬ ‫שניים סגרו עליי.‬
‫אנחנו בודקים.‬
‫- אלבון, רד בול -‬
‫אלכס אלבון טועה בשיקיין הראשונה‬ ‫ויורד מספר מקומות כתוצאה מכך.‬
‫אין לי אחיזה עם הצמיגים הקשים האלה.‬
‫יש קצת נזק לרצפה בצד שמאל.‬
‫אז אנחנו נהיה מאחור.‬
‫אנחנו במקום ה-14 כרגע.‬
‫אלבון בצרות צרורות. הוא ירד למקום ה-14.‬
‫- גאסלי, אלפאטאורי -‬
‫טוב, פייר, עצור לטיפול.‬
‫רכב בנתיב הטיפולים. תתמקדו בזמן התגובה.‬
‫הכול טוב?‬ ‫-אנחנו במקום טוב. אתה עושה עבודה נפלאה.‬
‫תלחץ.‬
‫לקלר מאחוריך, שנייה אחת.‬
‫קיבלתי.‬
‫וזאת תאונה קשה מאוד!‬
‫לקלר בחוץ?‬
‫חיובי, הוא בחוץ.‬
‫רכב בטיחות.‬
‫טוב, פייר. מפנים את המסלול עדיין.‬
‫הכניסה לנתיב הטיפולים סגורה כרגע.‬ ‫אעדכן אותך.‬
‫הכניסה לנתיב הטיפולים סגורה,‬ ‫אך המילטון נכנס אליו!‬
‫מי נכנס לנתיב הטיפולים לפנינו?‬
‫- גאסלי, אלפאטאורי -‬
‫רק המילטון,‬ ‫אך נתיב הטיפולים היה סגור, כך שהוא ייענש.‬
‫המילטון נמצא תחת חקירה,‬
‫כי נכנס לנתיב הטיפולים‬ ‫כשהכניסה הייתה אסורה.‬
‫הכניסה לנתיב הטיפולים פתוחה כעת.‬
‫יהיו כמה מכוניות ביציאה מאזור הטיפולים.‬ ‫כולם עוצרים לטיפול.‬
‫קיבלתי.‬
‫זה די טוב בשבילנו.‬
‫קיבלתי.‬
‫ובכן, זה באמת שינה את הסדר.‬
‫פייר גאסלי עצר לטיפול הרבה קודם,‬ ‫כך שהרוויח מזה המון.‬
‫טוב, פייר, הרווחנו 20 שניות.‬
‫באיזו מקום אנחנו עכשיו?‬ ‫-השלישי.‬
‫והדגלים האדומים מונפים כעת…‬
‫דגל אדום מונף במרוץ. זהו אתחול, בעיקרון.‬
‫סצנות מדהימות במונזה.‬
‫פייר גאסלי נמצא בעמדה שלא תיאמן כרגע.‬
‫כשתעצור, גש למקום השלישי.‬ ‫-קיבלתי.‬
‫המילטון מוביל, סטרול שני, גאסלי שלישי.‬
‫ואנחנו מתכוננים לחידוש המרוץ בהקפה ה-28.‬
‫טוב, פייר, אתה יודע מהי המטרה כעת.‬ ‫-כן, מתאים לנו פשוט ללחוץ ולראות מה נשיג.‬
‫בפורמולה 1, אי אפשר לדעת מה יכול לקרות.‬
‫אין מצב שאחמיץ את ההזדמנות הזאת.‬
‫והינה אנחנו במרוץ שוב.‬
‫סטרול צונח לאחור.‬
‫גאסלי עולה למקום השני.‬
‫בסדר, תלחץ!‬
‫לואיס המילטון מוביל, לעת עתה.‬
‫עד כמה הצד האחורי מחליק בבלימה?‬
‫כל הנתונים טובים עדיין, פייר.‬
‫חדשות מהנהלת המרוץ.‬
‫לואיס המילטון נענש בעצירה לעשר שניות.‬
‫הוא מגיע.‬
‫המילטון נכנס לנתיב הטיפולים‬ ‫ממיקומו כמוביל במרוץ‬
‫כדי לרצות את עשר השניות העונש שלו.‬
‫פייר גאסלי מוביל בגרנד פרי האיטלקי!‬
‫- גאסלי, אלפאטאורי -‬
‫תסתער, פייר. תמשיך להתמקד בקצב.‬
‫קיבלתי.‬
‫גאסלי, סיינז וסטרול הם השלישייה המובילה.‬
‫סיינז סוגר עליו.‬
‫תגיד לי מהו הפער שמאחוריי.‬
‫סיינז נמצא 2.1 מאחור וסטרול שתיים מאחוריו.‬
‫נותרו שבע הקפות.‬
‫כמה זמן יוכל גאסלי‬ ‫להחזיק את סיינז מחוץ לטווח ה-DRS?‬
‫אני לא יודע אם יש לנו עוד עוצמה,‬ ‫אבל אם יש, בוא נשתמש בה.‬
‫ייתכן ששני הנהגים האלה‬ ‫לא יזכו בהזדמנות הזאת שוב לעולם.‬
‫פשוט אי אפשר לדעת, בפורמולה 1.‬ ‫חייבים לנצל הזדמנויות.‬
‫ניצחון במרוץ פורמולה 1 היה אחד מחלומותיי‬ ‫מאז שהתחלתי לצפות בפורמולה 1 בגיל חמש.‬
‫אבל כדי לנצח במרוץ פורמולה 1‬ ‫כשאתה במכונית של מרכז הטבלה,‬
‫עליך לסכן הכול.‬
‫סיינז נותן הכול. גאסלי נמצא תחת לחץ עצום.‬
‫עוד שתי הקפות.‬
‫טוב, תלחץ!‬
‫- סיינז, מקלארן -‬
‫- גאסלי, אלפאטאורי -‬
‫סיינז טוען את הסוללה כדי להתכונן למתקפה.‬ ‫אנו יכולים להתגונן.‬
‫סיינז נמצא בטווח של שנייה כעת!‬
‫- סיינז, מקלארן -‬
‫הקפה האחרונה. עוד הקפה אחת.‬
‫קרלוס סיינז מתקרב,‬
‫אך הוא לא יהיה קרוב מספיק.‬
‫פייר גאסלי מנצח בגרנד פרי האיטלקי!‬
‫אלוהים!‬
‫מה עשינו כרגע?!‬
‫מה עשיתם?‬ ‫-ניצחנו במרוץ המזוין!‬
‫יש!‬
‫אלוהים!‬
‫אלוהים, חבר'ה. עשינו את זה.‬
‫אלוהים! יש!‬
‫המקום הראשון, פייר!‬
‫אלפאטאורי, הונדה,‬
‫כל המהנדסים, כל המכונאים, כל מי שבפאאנצה…‬
‫הצלחנו בזה בזכותכם!‬
‫יש!‬
‫בתחום הזה, אתה טוב כמו המרוץ האחרון שלך,‬
‫אז התפיסה יכולה להשתנות מהר מאוד.‬
‫פייר עשה עבודה מצוינת.‬
‫הוא נוהג כאילו שאין לו מה להפסיד.‬
‫- אלבון, רד בול -‬
‫טוב, הסדר בסיום היה גאסלי, סיינז, סטרול.‬
‫אנחנו היינו במקום ה-15.‬
‫בסדר. מצטער, חבר'ה.‬
‫תראה, המצב עם אלכס ברור מאוד.‬
‫המרוץ הזה היה אסון בשבילו,‬
‫אז אנחנו צריכים לראות את אלכס‬ ‫הופך את המושב הזה לשלו באמת ובתמים.‬
‫הבעיה היא שאם לא יעשה זאת,‬
‫נצטרך להביט החוצה, אתה יודע,‬
‫ולחשוב, "טוב, אם אלכס לא יעשה את הצעד הבא,‬
‫את מי נציב לצידו של מקס ב-2021?"‬
‫כל הכבוד, פייר גאסלי!‬
‫זה רגע ממש מדהים.‬
‫רגע שחלמתי עליו שנים כה רבות.‬
‫פשוט חשבתי, "טוב, עשינו את זה.‬
‫מה עוד אני צריך להוכיח?"‬
‫אני יודע שבחיים יש מכשולים רבים.‬
‫לאחר שירדתי קבוצה ברד בול,‬
‫עמד בפניי אתגר גדול.‬
‫הייתי חייב לבנות את עצמי מחדש.‬
‫אבל זאת רק העונה השלישית שלי בפורמולה 1,‬ ‫אז אני טוב יותר מאשר בשנה שעברה.‬
‫ב-2021 יהיה פייר טוב יותר‬
‫וב-2022 יהיה פייר טוב אפילו יותר.‬
‫אני מוכן לתת את המיטב שלי…‬
‫כדי להביא לקבוצה הזאת כמה שיותר הצלחה.‬
‫בסדר. תן לי לסיים את זה ואז תוכל ללכת.‬
‫אני צריך להתקשר גם להורים שלי.‬
‫שמעת אותם? פאק, קשה לי לדמיין איך הם כרגע.‬
‫- בהמשך… -‬
‫מה נסגר?‬ ‫-המטרה בעונה הזאת היא לשרוד כקבוצה.‬
‫זה עסק יקר מאוד.‬
‫הוא לא עשה אפילו הקפה אחת!‬
‫אנחנו זקוקים לנותני חסות חדשים.‬
‫כרגע אני לא בוחל‬ ‫בשום אמצעי כדי להישאר בחיים.‬
‫נותני החסות הגרמניים רוצים נהגים גרמניים.‬
‫אני אחליט איזה נהג לפטר השבוע.‬
‫- בהמשך העונה… -‬
‫עליו לעמוד בציפיות‬ ‫או שיהיה צורך בכמה החלטות קשות.‬
‫זה קשה מאוד.‬
‫הוא לא רוצה לעזוב את פורמולה 1.‬
‫עצור את המכונית. היא עולה באש.‬
‫תרגום כתוביות: עמוס דיאמנט‬